钦定古今图书集成/理学汇编/文学典/第099卷 > 顿锐
## 钦定古今图书集成/理学汇编/文学典/第099卷 > 顿锐

按《畿辅通志》：“锐字叔养，涿州人。幼聪慧，日诵数千言，
号为神童。正德辛未进士第，诗名雷动都下，初授高
淳今位，政廉直，以荐得召补户部主事。未几，以疾
乞归，卜筑城西之怀玉山，益肆力于学。栖迟十馀年，
母命复就仕。课绩考上上，晋本部员外郎，左迁代藩
右长史，时论惜之。王重其名行，请于朝，锡以四品服，
不”乐久羁仕途，决意归入怀玉山，构亭濬池，为卒岁
计，号为“怀玉山人。”晚年林下声望转重。所著有《鸥汀
集》《渔啸集》《涿鹿先贤传》行于世。

按《列朝诗集》：锐，涿州人，正德辛未进士，官终长史。北
人云：“涿郡有才一石，人得其二，锐得其八。”

接《陕西通志》：“应龙号雪峰，河州人。敏而妤学。登正德
辛未进士，授户部主事，历升山东霸州兵备副使。性
刚介，持廉秉正，权势无敢干者。督饷燕、汴及偬储辽
阳，所至卓异。转四川接察使，平岛贼有功。又治兵渤
海，剧盗屏迹。为人操履不苟，善属文。正德中，高丽国
上诗于朝，有‘应龙文字实堪录’之句。”